**บทที่ 3**

**วิธีดำเนินการวิจัย**

การวิจัยเรื่องผลการพัฒนาความสามารถด้านการพูดภาษาอังกฤษเพื่อการสื่อสารโดยใช้ กิจกรรมละครสั้น (Skit) ที่มีผลต่อความพึงพอใจของนักเรียน ชั้นมัธยมศึกษาปีที่ 2 เป็นการวิจัยเชิงทดลอง (Experimental Research) เพื่อศึกษาพัฒนาการความสามารถด้านการพูดภาษาอังกฤษเพื่อการสื่อสาร และศึกษาแรงจูงใจในการเรียนวิชาภาษาอังกฤษ ทั้งก่อนเรียนและหลังเรียน ซึ่งมีวิธีการวิจัยดังรายละเอียดต่อไปนี้

1. กลุ่มเป้าหมาย

2. เครื่องมือที่ใช้ในการวิจัย

3. การสร้างและหาคุณภาพเครื่องมือ

4. การเก็บรวบรวมข้อมูล

5. การวิเคราะห์ข้อมูล

6. สถิติที่ใช้ในการวิเคราะห์ข้อมูล

กลุ่มเป้าหมาย

กลุ่มเป้าหมาย ได้แก่ นักเรียนชั้นมัธยมศึกษาปีที่ 2 จำนวน 22 คน โรงเรียนดอนโมงสัมพันธ์ปลาคูณม่วงน้อย สำนักงานเขตพื้นที่การศึกษาประถมศึกษาร้อยเอ็ด เขต 2 ภาคเรียนที่ 1 ปีการศึกษา 2558

เครื่องมือที่ใช้ในการวิจัย

**เครื่องมือที่ใช้ในการวิจัยในครั้งนี้มี 4 ชนิด ดังนี้**

**1.** แผนการจัดการเรียนรู้เพื่อพัฒนาความสามารถด้านการพูดภาษาอังกฤษเพื่อ

การสื่อสาร โดยใช้กิจกรรมละครสั้น

**2. แบบทดสอบวัดผลสัมฤทธิ์ทางการเรียน**ด้านการพูดภาษาอังกฤษเพื่อการสื่อสารโดยใช้กิจกรรมละครสั้น

3. แบบประเมินความสามารถด้านการพูดภาษาอังกฤษ

4. **แบบสอบถามวัดความพึงพอใจในการเรียนภาษาอังกฤษ**

การสร้างและหาคุณภาพเครื่องมือ

1. แผนการจัดการเรียนรู้

1.1 ศึกษาหลักสูตรแกนกลางการศึกษาขั้นพื้นฐาน พุทธศักราช 2551 หลักสูตรสถานศึกษา กลุ่มสาระการเรียนรู้ภาษาต่างประเทศ เพื่อให้ทราบสาระการเรียนรู้ มาตรฐาน

การเรียนรู้ ตัวชี้วัด คุณภาพผู้เรียน คำอธิบายรายวิชา และจุดประสงค์การเรียนรู้รายวิชาภาษาอังกฤษพื้นฐาน ชั้นมัธยมศึกษาปีที่ 2 (กระทรวงศึกษาธิการ. 2551 : 1-208)

1.2 ศึกษาการใช้กิจกรรมละครสั้น ในการจัดการเรียนการสอนของ Carver (2011) ทิศนา แขมมณี (2554 : 358-362) และปรับขั้นตอนการสอนโดยใช้ละครสั้น (Skit) ดังนี้

ขั้นที่ 1 ขั้นนำเข้าสู่บทเรียน (Warm up) ครูใช้กิจกรรมกระตุ้นความสนใจเพื่อเตรียมความพร้อม และแจ้งจุดประสงค์ของบทเรียน

ขั้นที่ 2 ขั้นสอน (Presentation) ครูนำเสนอเนื้อหาใหม่ที่จะใช้สอนในบทเรียน

ขั้นที่ 3 ขั้นฝึก (Practice) นักเรียนแต่ละกลุ่มร่วมกันทำกิจกรรมละครสั้น 7 ขั้น คือ

1. ขั้นร่วมระดมสมอง เพื่อตั้งชื่อเรื่อง วางโครงเรื่อง

2. ขั้นขัดเกลาบท เพื่อเขียนสคริปท์และเลือกตัวนักแสดง

3. ขั้นควบคุมการฝึกซ้อม เพื่อตรวจสอบความถูกต้องของบท (Script) และความเหมาะสมของนักแสดง

4. ขั้นจัดเวลาในการฝึกซ้อม เพื่อฝึกซ้อมในเวลาจำกัด

5. ขั้นวางแผนด้านอุปกรณ์ เพื่อจัดเวที ฉากและอุปกรณ์

6. ขั้นฝึกอย่างต่อเนื่อง ฝึกซ้อมก่อนการแสดงจริง

7. ขั้นจัดการแสดง ทำการแสดงละครสั้น ใช้เวลา 5-10 นาที

ขั้นที่ 4 ขั้นผลิตภาษา (Production) แสดงละครสั้น

ขั้นที่ 5 ขั้นสรุป (Wrap up) ครูและนักเรียนร่วมกันสรุปบทเรียน สรุปเรื่องและข้อคิดที่ได้จากการแสดงละครสั้น

1.3 ศึกษาเนื้อหาที่จะใช้จัดทำแผนการเรียนรู้ แล้วทำการวิเคราะห์แบ่งเนื้อหาเพื่อจัดทำแผนการจัดการเรียนรู้ดังนี้ 1) Personal Identification : Love at First Sight. 2) Family & Home : Home Sweet Home. 3) Free Time : The Adventure of Superheroes. 4) Travel: Let’s Visit my Country. 5) Shopping : Let’s Go Shopping. 6) Food and Drink: Let’s Eat out. 7) Weather: What’s the Weather Like? 8) Science : Let’s Save Our World. (รายละเอียดในการจัดกิจกรรมการเรียนการสอน อยู่ในแผนการจัดการเรียนรู้แล้ว)

**ตารางที่ 1** ตารางวิเคราะห์แผนจัดการเรียนรู้

| หน่วยที่/  แผนที่ | เรื่องย่อย | จุดประสงค์ | กิจกรรม | เวลา/  ชั่วโมง |
| --- | --- | --- | --- | --- |
| Personal Identification | Who’s First in Line | นักเรียนสามารถพูดแนะนำตัวเอง เขียนบทและแสดงละครได้ | พูดแนะนำตัวเอง  แสดงละครสั้น | 2 |
| Family & Home | Home Sweet Home | นักเรียนสามารถพูดเกี่ยวกับครอบครัวเขียนบทและแสดงละครได้ | พูดเกี่ยวกับครอบครัว  แสดงละครสั้น | 2 |
| Free time | The Adventure of Superheroes | นักเรียนสามารถพูดเกี่ยวกับงานอดิเรกเขียนบทและแสดงละครสั้นได้ | พูดเกี่ยวกับ  งานอดิเรก  แสดงละครสั้น | 2 |
| Travel | Where Are You Going? | นักเรียนสามารถพูดแนะนำสถานที่ท่องเที่ยว เขียนบทและแสดงละครได้ | พูดแนะนำสถานที่  แสดงละครสั้น | 2 |
| Shopping | Let’s Go Shopping. | นักเรียนสามารถพูดสนทนาเกี่ยวกับการซื้อขาย เขียนบทละครและแสดงละครได้ | พูดเกี่ยวกับ การซื้อขาย  แสดงละครสั้น | 2 |
| Food and Drinks | Let’s Eat out. | นักเรียนสามารถพูดสนทนาเกี่ยวกับการสั่งอาหารและเขียนบทละครและแสดงละครได้ | พูดสั่งอาหาร  แสดงละครสั้น | 2 |
| Weather | What’s the Weather Like? | นักเรียนสามารถพูดเกี่ยวกับสภาพภูมิอากาศได้ พร้อมเขียนบทและแสดงละครได้ | พูดเกี่ยวกับสภาพภูมิอากาศ  แสดงละครสั้น | 2 |
| Science | Let’s Save Our World. | นักเรียนสามารถพูดเกี่ยวกับวิทยาศาสตร์สิ่งแวดล้อมเขียนบทและแสดงละครได้ | พูดเกี่ยวกับสิ่งแวดล้อม  แสดงละครสั้น | 2 |

1.3.1 ศึกษานวัตกรรม ได้แก่การสอนพูดภาษาอังกฤษโดยใช้กิจกรรมละครสั้นภาษาอังกฤษ (Skit)

1.3.2 ศึกษาวิธีเขียนแผนการจัดการเรียนรู้แบบ Backward Design (วิมลรัตน์ สุนทรโรจน์. 2554: 1-275)

1.3.3 เขียนแผนการจัดการเรียนรู้เพื่อพัฒนาความสามารถในการพูดภาษาอังกฤษ เพื่อการสื่อสารโดยใช้กิจกรรมละครสั้น (Skit) จำนวน 8 แผน

1.3.4 เสนอแผนต่ออาจารย์ที่ปรึกษาวิทยานิพนธ์เพื่อตรวจสอบความถูกต้องของรูปแบบการเขียนแผนดูความสัมพันธ์ระหว่างจุดประสงค์เนื้อหา กิจกรรม สื่อและแหล่งเรียนรู้ การวัดและประเมินผล เครื่องมือที่ใช้วัดและประเมินผล รวมทั้งเกณฑ์ที่ใช้วัดและประเมินผล

1.3.5 นำแผนมาปรับปรุงตามข้อเสนอแนะ

1.3.6 นำแผนเสนอผู้เชี่ยวชาญจำนวน 3 คนประกอบด้วยผู้เชี่ยวชาญเนื้อหาและหลักสูตร 2 คน และผู้เชี่ยวชาญการวิจัย 1 คน เพื่อตรวจสอบรูปแบบการเขียนแผนความสัมพันธ์ระหว่างจุดประสงค์ เนื้อหา กิจกรรม สื่อ การวัดและประเมินผล เครื่องมือที่ใช้วัดและประเมินผล รวมทั้งเกณฑ์ในการวัดและประเมินผล ผู้เชี่ยวชาญได้แก่

1) ดร.ปัณณ์พงษ์ ถุนาพรรณ์ ปร.ด (วัฒนธรรมศาสตร์) โรงเรียนท่าขอนยาง พิทยาคม องค์การบริหารส่วนจังหวัดมหาสารคาม (ผู้เชี่ยวชาญด้านเนื้อหาหลักสูตร)

2) นายวีรศักดิ์ ดอนละคร กศ.ม. (การวัดผลประเมินผล) โรงเรียนเทศบาล บ้านแมด เทศบาลเมืองมหาสารคาม (ผู้เชี่ยวชาญด้านวิจัยและวัดผล)

3) นางสาวลดาวรรณ สิทธิสินธุ์ กศ.ม. (หลักสูตรและการสอน) โรงเรียนผดุงนารี เมืองมหาสารคาม (ผู้เชี่ยวชาญด้านเนื้อหาหลักสูตร)

1.3.7 นำแผนกลับมาปรับปรุงตามข้อเสนอแนะ

1.3.8 จัดพิมพ์แผนที่ถูกต้องและจัดทำแบบประเมินแผน เสนอต่อ ผู้เชี่ยวชาญ

ชุดเดิม เพื่อทำการประเมินแผนการจัดการเรียนรู้ ถ้าพบว่ามีค่าเฉลี่ยตั้งแต่ 3.51 ขึ้นไปจึงจะถือว่ามีคุณภาพเป็นที่ยอมรับ หมายความว่ามีความเหมาะสมสามารถนำไปสอนได้

เกณฑ์การประเมิน

4.51-5.00 หมายถึง เหมาะสมมากที่สุด

3.51-4.50 หมายถึง เหมาะสมมาก

2.51-3.50 หมายถึง เหมาะสมปานกลาง

1.51-2.50 หมายถึง เหมาะสมน้อย

1.00-2.50 หมายถึง เหมาะสมน้อยที่สุด

1.3.9 นำแผนการจัดการเรียนรู้ไปทดลองกับนักเรียนชั้นมัธยมศึกษาปีที่ 2/2

โรงเรียนทรายทองวิทยา ภาคเรียนที่ 2 ปีการศึกษา 2557 ซึ่งไม่ใช่กลุ่มเป้าหมาย จำนวน 30 คน โดยสอนให้ครบทุกแผน

1.3.10 นำแผนที่พบว่ามีข้อบกพร่องมาปรับปรุงแล้วจัดพิมพ์เพื่อเตรียมนำไปใช้กับนักเรียนกลุ่มเป้าหมายต่อไป

**2.** **แบบทดสอบวัดผลสัมฤทธิ์ทางด้านความสามารถด้านการพูดภาษาอังกฤษ**

เพื่อใช้ในการทดสอบก่อนเรียนและหลังเรียนเป็นแบบทดสอบปรนัย 4 ตัวเลือก จำนวน 30 ข้อ ซึ่งผู้วิจัยสร้างขึ้นตามแนวการสร้างและหาคุณภาพแบบอิงเกณฑ์ ดังนี้

2.1 ศึกษาหลักสูตรแกนกลางการศึกษาขั้นพื้นฐาน พุทธศักราช 2551 กลุ่มสาระ  
การเรียนรู้ภาษาต่างประเทศ ชั้นมัธยมศึกษาปีที่ 2

2.2 วิเคราะห์หลักสูตรด้านเนื้อหา เขียนจุดประสงค์การเรียนรู้ เพื่อใช้เป็นแนวทาง ในการสร้างแบบทดสอบวัดผลสัมฤทธิ์

2.3 ศึกษาวิธีการสร้างแบบทดสอบวัดผลสัมฤทธิ์ทางด้านความสามารถด้านการพูดภาษาอังกฤษ การสร้างแบบทดสอบวัดผลสัมฤทธิ์แบบอิงเกณฑ์ โดยศึกษาจากหนังสือการวัดผลและประเมินผลการศึกษา ของสมนึก ภัทธิยธนี (2550) และหนังสือการวิจัยเบื้องต้น ของบุญชม ศรีสะอาด (2545)

2.4 วิเคราะห์สาระการเรียนรู้และมาตรฐานการเรียนรู้ แล้วสร้างตารางวิเคราะห์

ผลการเรียนที่คาดหวัง กำหนดจำนวนข้อและระดับพฤติกรรม

2.5 สร้างแบบทดสอบวัดผลสัมฤทธิ์ทางการเรียน แบบปรนัยชนิดเลือกตอบ 4 ตัวเลือก จำนวน 40 ข้อ และต้องการใช้จริง 30 ข้อ โดยครอบคลุมจุดประสงค์การเรียนรู้ ดังตารางที่ 2

**ตารางที่ 2** เนื้อหา จุดประสงค์การเรียนรู้ และจำนวนข้อสอบ

| เนื้อหา | จุดประสงค์การเรียนรู้ | จำนวนข้อสอบ | |
| --- | --- | --- | --- |
| สร้างขึ้น | ต้องการจริง |
| Love at First Sight | นักเรียนสามารถพูดแนะนำตัวเอง เขียนบท  และแสดงละครได้ | 5 | 3 |
| Home Sweet Home | นักเรียนสามารถพูดเกี่ยวกับครอบครัวเขียนบท  และแสดงละครได้ | 5 | 3 |
| The Adventure of Superheroes | นักเรียนสามารถพูดเกี่ยวกับงานอดิเรกเขียนบทและแสดงละครสั้นได้ | 5 | 4 |
| Let’s Visit my Country. | นักเรียนสามารถพูดแนะนำสถานที่ท่องเที่ยว  เขียนบทและแสดงละครได้ | 5 | 4 |
| Let’s Go Shopping. | นักเรียนสามารถพูดสนทนาเกี่ยวกับการซื้อขาย เขียนบทละครและแสดงละครได้ | 5 | 4 |
| Let’s Eat out. | นักเรียนสามารถพูดสนทนาเกี่ยวกับการสั่งอาหารและเขียนบทละครและแสดงละครได้ | 5 | 4 |
| What’s the Weather Like? | นักเรียนสามารถพูดเกี่ยวกับสภาพภูมิอากาศได้ พร้อมเขียนบทและแสดงละครได้ | 5 | 4 |
| Let’s Save Our World. | นักเรียนสามารถพูดเกี่ยวกับวิทยาศาสตร์สิ่งแวดล้อมเขียนบทและแสดงละครได้ | 5 | 4 |
| ข้อสอบที่ใช้ได้จริง | | 40 | 30 |

2.6 นำแบบทดสอบวัดผลสัมฤทธิ์ที่สร้างขึ้นเสนอต่ออาจารย์ที่ปรึกษาวิทยานิพนธ์ และเสนอต่อผู้เชี่ยวชาญเพื่อตรวจสอบความตรงเชิงเนื้อหา (Content Validity) โดยให้พิจารณาความสอดคล้องของข้อสอบกับวัตถุประสงค์การเรียนรู้ (Index of Item Objective Congruence : IOC) ผู้เชี่ยวชาญชุดเดิม ได้ค่าความสอดคล้องอยู่ระหว่าง 0.67-1.00

2.7 ปรับปรุงแก้ไขแบบทดสอบวัดผลสัมฤทธิ์ จากผลการประเมินของผู้เชี่ยวชาญ แล้วนำแบบทดสอบวัดผลสัมฤทธิ์ด้านความสามารถด้านการพูดภาษาอังกฤษ ไปทดลองใช้ (Try Out) กับนักเรียนชั้นมัธยมศึกษาปีที่ 2 โรงเรียนดอนโมงสัมพันธ์ปลาคูณม่วงน้อย สำนักงานเขตพื้นที่การศึกษาประถมศึกษาร้อยเอ็ด เขต 2 ภาคเรียนที่ 2 ปีการศึกษา 2557 จำนวน 30 คน ซึ่งเป็นกลุ่มนักเรียนที่นำแผนการจัดการเรียนรู้ที่พัฒนาขึ้นไปทดลองใช้ และไม่ใช่กลุ่มตัวอย่าง/เป้าหมาย

2.8 หลังจากทำการทดลองสอบโดยใช้แบบทดสอบวัดผลสัมฤทธิ์ทางการเรียนรู้คำศัพท์ ภาษาอังกฤษแล้ว จึงนำผลที่ได้มาวิเคราะห์หาค่าความยาก (p) รายข้อ หาค่าอำนาจจำแนก (B – Index) รายข้อแบบอิงเกณฑ์ (B–Index) โดยวิธีของ Bernnan ได้ค่าความยาก อยู่ระหว่าง 0.57 - 0.86 ค่าอำนาจจำแนกอยู่ระหว่าง 0.35 - 0.87 และหาค่าความเชื่อมั่น (Reliability) ของแบบทดสอบทั้งฉบับ โดยวิธีของ Lovett ผลปรากฏว่าแบบทดสอบทั้งฉบับมีค่าความเชื่อมั่น

ทั้งฉบับ 0.85

2.9 จัดทำแบบทดสอบวัดผลสัมฤทธิ์ด้านความสามารถด้านการพูดภาษาอังกฤษ ฉบับสมบรูณ์ เพื่อนำไปทดลองใช้จริงในภาคเรียนที่ 1 ปีการศึกษา 2558

3. แบบประเมินความสามารถด้านการพูดภาษาอังกฤษ

การสร้างแบบประเมินความสามารถด้านการพูด มีขั้นตอนดังต่อไปนี้

3.1ศึกษากิจกรรมการวัดและประเมินผลการพูดภาษาอังกฤษของ Heaton (1990 : 61-119) Weir (1993 : 46-61) แนวทางการประเมินบทละครสั้นของ Carver (2011) และศึกษา แบบทดสอบวัดความสามารถภาษาอังกฤษ จากหนังสือแนวทางการสร้างข้อสอบภาษา ของ อัจฉรา วงษ์โสธร (2538 : 124-125) แล้วสร้างแบบประเมินทักษะการพูดและกิจกรรมในการทดสอบการพูดก่อนและหลังเรียน (Pre-Post Test) จากนั้นปรับวิธีดำเนินการสอบ ดังนี้

3.1.1 ให้นักเรียนตอบคำถามจากขั้น Warm up จำนวน 5 ข้อ โดยคำถาม 5 ข้อนี้ ไม่นำมาคิดคะแนน แต่เป็นการถามเพื่อนำเข้าสู่การทำแบบทดสอบ

3.1.2 ให้นักเรียนคนใดคนหนึ่งจับสลากจาก 8 หัวข้อเพื่อใช้ในการสอบพูด

3.1.3 ให้นักเรียนเข้ากลุ่มช่วยกันสร้างบทสนทนาของบทละครสั้น

3.1.4 ให้นักเรียน แสดงละครสั้นตามสถานการณ์และบทบาทที่ได้รับ

3.2สร้างแบบประเมินความสามารถด้านการพูดและกิจกรรมในการทดสอบการพูดให้ครอบคลุมเนื้อหาและหน้าที่ภาษาที่ใช้ในบทเรียน ซึ่งแบ่งเป็น 2 ตอน ดังนี้

ตอนที่ 1 เป็นคำถามเกี่ยวกับข้อมูลส่วนตัวเพื่อสร้างความคุ้นเคยและสร้างบรรยากาศในการสนทนา จำนวน 5 ข้อ โดยนักเรียนจะตอบคำถามเป็นรายบุคคล การตอบคำถามดังกล่าว ไม่นับเป็นการประเมินความสามารถในการพูด

ตอนที่ 2 เป็นบทละครที่กำหนดให้นักเรียนแสดงเป็นกลุ่ม ตามบทบาทและสถานการณ์ จาก 8 เรื่อง ดังนี้

1) การพูดแนะนำตนเอง

2) การพูดเกี่ยวกับบ้านและครอบครัว

3) การพูดเกี่ยวกับงานอดิเรก

4) การพูดแนะนำสถานที่และแหล่งท่องเที่ยว

5) การพูดเกี่ยวกับการซื้อขาย

6) การพูดเกี่ยวกับการสั่งอาหารและเครื่องดื่ม

7) การพูดเกี่ยวกับสภาพภูมิอากาศ

8) การพูดเกี่ยวกับสิ่งแวดล้อม

โดยมีเกณฑ์ประเมินความสามารถด้านการพูดภาษาอังกฤษ ซึ่งปรับจากเกณฑ์วัดความสามารถด้านการพูดของ Heaton (1990 : 68-71), Hilsdon (1991 : 190-191), สำนักงาน คณะกรรมการการศึกษาขั้นพื้นฐาน (2549 : 11-15) และ Oller (1999) เพื่อให้เหมาะสมกับระดับ กลุ่มตัวอย่าง โดยกำหนดเกณฑ์ความสามารถออกเป็น 5 ระดับ ดังตารางที่ 3

**ตารางที่ 3** เกณฑ์ประเมินความสามารถด้านการพูดภาษาอังกฤษ

| ระดับความสามารถ  ด้านการพูด | ความหมาย | พฤติกรรม |
| --- | --- | --- |
| ระดับ 5 | ดีมาก | สื่อสารโดยการพูดได้คล่องแคล่ว มีความมั่นใจ ประสบความสำเร็จในทุกเรื่องที่พูด พูดแสดงความคิดเห็นอย่าง ผิวเผินได้แม้จะใช้ไวยากรณ์ผิดบ้าง พยายามอธิบายคำศัพท์ที่นึกไม่ออกบางครั้ง การออกเสียงค่อนข้างชัดเจน การพูดค่อนข้างราบรื่นและต่อเนื่อง |
| ระดับ 4 | ดี | สื่อสารโดยการพูดได้ค่อนข้างคล่อง และประสบความสำเร็จในทุกเรื่องที่พูด พูดแสดงความคิดเห็นอย่างผิวเผินได้แม้จะใช้ไวยากรณ์ผิดบ้าง พยายามอธิบายคำศัพท์ที่นึกไม่ออกบางครั้ง การออกเสียงค่อนข้างชัดเจน การพูดค่อนข้างราบรื่นและต่อเนื่อง |
| ระดับ 3 | พอใช้ | สื่อสารโดยการพูดแต่ไม่คล่อง ประสบความสำเร็จในทุกเรื่อง ที่สนทนา ไม่สามารพูดแสดงความคิดเห็นได้ การใช้ไวยากรณ์ผิดมาก มีการอธิบายคำศัพท์ที่นึกไม่ออกบ่อยครั้ง การออกเสียงมักไม่ชัดเจน หยุดการพูดบ่อยครั้ง |
| ระดับ 2 | เกือบพอใช้ | สื่อสารโดยการพูดได้ในขั้นพื้นฐาน ส่วนมากใช้คำพูดโต้ตอบประเภท Yes, No หรือคำเดียว คำศัพท์ที่ใช้อยู่ในวงจำกัด การออกเสียงไม่ชัดเจน หยุดการพูดบ่อยครั้ง |
| ระดับ 1 | อ่อน | สื่อสารโดยการพูดโต้ตอบเกือบไม่ได้หรือไม่เข้าใจเรื่องที่กำลังพูด การออกเสียงไม่ชัดเจน การพูดไม่ต่อเนื่อง มีการหยุดระหว่างการพูดนานและบ่อยครั้ง |

ที่มา : อัจฉรา วงษ์โสธร (2538 : 209-212)

3.3นำแบบประเมินทักษะการพูดและกิจกรรมในการทดสอบการพูดที่สร้างขึ้นไปเสนอต่ออาจารย์ที่ปรึกษาวิทยานิพนธ์ ปรับปรุงแก้ไขตามข้อเสนอแนะ แล้วนำเสนอให้ผู้เชี่ยวชาญทั้ง 3 ท่านตรวจสอบ

3.4ปรับปรุงแก้ไขแบบประเมินทักษะการพูดและกิจกรรมในการทดสอบการพูด

ตามข้อเสนอแนะของผู้เชี่ยวชาญ เพื่อนำไปใช้ต่อไป

3.5 กำหนดวิธีการให้คะแนนกำหนดผู้ให้คะแนน 2 คน ได้แก่ ผู้วิจัย และครูผู้สอน ในรายวิชาภาษาอังกฤษรหัสวิชาเดียวกันของโรงเรียนทรายทองวิทยา 1 คน ซึ่งได้ทำการวิจัยและทำความเข้าใจแบบทดสอบ เกณฑ์การให้คะแนน และวิธีการให้คะแนน ในการทดสอบมีการใช้วีดีโอเทป บันทึกการพูดของนักเรียนแต่ละคนไว้ เพื่อนำมาประกอบการพิจารณาให้คะแนน

ในกรณีที่ผู้ประเมินให้คะแนนแตกต่างกันมากจากนั้นนำคะแนนที่ได้จากผู้ประเมินทั้ง 2 คน

มารวมกันแล้วหาค่าเฉลี่ย

4. แบบสอบถามความพึงพอใจการเรียนภาษาอังกฤษ

4.1 ศึกษาวิธีการสร้างแบบสอบถาม โดยศึกษาหนังสือการวัดผลและประเมินผลการศึกษาของสมนึก ภัทธิยธนี (2550) และหนังสือการวิจัยเบื้องต้นของบุญชม ศรีสะอาด (2553)

4.2 สร้างแบบสอบถามความพึงพอใจของนักเรียนชั้นมัธยมศึกษาปีที่ 2 ที่มีต่อการ จัดกิจกรรมการเรียนรู้เพื่อพัฒนาความสามารถด้านการพูดภาษาอังกฤษเพื่อการสื่อสารโดยใช้ กิจกรรมละครสั้น มีลักษณะเป็นแบบมาตราส่วนประมาณค่า 5 ระดับ (Rating Scale) ตามแบบของ Likert จำนวน 15 ข้อ

4.3 นำแบบสอบถามความพึงพอใจของนักเรียน ที่สร้างขึ้นเสนอต่ออาจารย์ที่ปรึกษาวิทยานิพนธ์ แล้วปรับปรุงแก้ไขตามข้อเสนอแนะ แล้วนำเสนอผู้เชี่ยวชาญตรวจสอบความตรง

เชิงเนื้อหา (Content Validity) โดยวิธีอาศัยดุลพินิจของผู้เชี่ยวชาญ โดยพิจารณาความสอดคล้อง ของข้อคำถามกับจุดประสงค์การวัด (Index of Item Objective Congruence : IOC) ผู้เชี่ยวชาญชุดเดิม

4.4 ปรับปรุงแก้ไขแบบสอบถามความพึงพอใจของนักเรียนชั้นมัธยมศึกษาปีที่ 2 ที่มีต่อการจัดกิจกรรมการเรียนรู้เพื่อพัฒนาความสามารถด้านการพูดภาษาอังกฤษเพื่อการสื่อสารโดยใช้กิจกรรมละครสั้น จากผลการประเมินและข้อเสนอแนะของผู้เชี่ยวชาญตามข้อ 4.3 แล้ว นำแบบสอบถามความพึงพอใจในการเรียนรู้ไปทดลองใช้ (Try Out) กับนักเรียนชั้นมัธยมศึกษา ปีที่ 2 โรงเรียนดอนโมงสัมพันธ์ปลาคูณม่วงน้อย สำนักงานเขตพื้นที่การศึกษาประถมศึกษาร้อยเอ็ด เขต 2 ภาคเรียนที่ 2 ปีการศึกษา 2557 จำนวน 30 คน ซึ่งเป็นกลุ่มนักเรียนที่นำแผนการจัดการเรียนรู้ที่พัฒนาขึ้นไปทดลองใช้ และไม่ใช่กลุ่มตัวอย่าง/เป้าหมาย

4.5 วิเคราะห์หาคุณภาพของแบบสอบถามความพึงพอใจในการเรียนรู้ โดยคำนวณ หาค่าอำนาจจำแนกเป็นรายข้อ ( rxy ) โดยใช้สัมประสิทธิ์สหสัมพันธ์ระหว่างคะแนนรายข้อกับคะแนน (Item–total Correlation) ซึ่งได้ค่าอำนาจจำแนกของแบบสอบถามความพึงพอใจ ในการเรียนรู้ไว้ใช้ จำนวน 15 ข้อ โดยมีค่าอำนาจจำแนกตั้งแต่ .50 ถึง .89

4.6 หาค่าความเชื่อมั่น (Reliability) ของแบบสอบถามทั้งฉบับ โดยใช้สูตรสัมประสิทธิ์แอลฟา (α - coefficent) ตามวิธีการของ Cronbach ได้ค่าความเชื่อมั่นของแบบวัดความพึงพอใจในการเรียนรู้ทั้งฉบับเท่ากับ .91

4.7 จัดทำแบบสอบถามความพึงพอใจของนักเรียนชั้นมัธยมศึกษาปีที่ 2 ที่มีต่อการจัดกิจกรรมการเรียนรู้เพื่อพัฒนาความสามารถด้านการพูดภาษาอังกฤษเพื่อการสื่อสารโดยใช้ กิจกรรมละครสั้น ฉบับสมบูรณ์เพื่อนำไปทดลองใช้จริงในภาคเรียนที่ 1 ปีการศึกษา 2558

การเก็บรวบรวมข้อมูล

ผู้วิจัยได้ดำเนินการจัดกิจกรรมการเรียนรู้กลุ่มสาระการเรียนรู้ภาษาต่างประเทศ

ชั้นมัธยมศึกษาปีที่ 2 ภาคเรียนที่ 1 ปีการศึกษา 2558 โดยจัดกิจกรรมการเรียนรู้ภาษาอังกฤษด้านการพูดโดยใช้กิจกรรมละครสั้น (Skit) จำนวน 16 ชั่วโมง ตามขั้นตอน ดังนี้

1. รูปแบบการวิจัย

การวิจัยครั้งนี้ ผู้วิจัยใช้กระบวนการวิจัยเชิงทดลอง (Experimental Research) แบบ Pretest Posttest Design (สมนึก ภัททิยธนี และคณะ. 2548 : 39) ดังตารางที่ 4

**ตารางที่ 4** รูปแบบการวิจัยเชิงทดลอง

|  |  |  |  |
| --- | --- | --- | --- |
| กลุ่ม | ทดสอบก่อนเรียน | ทดลอง | ทดสอบหลังเรียน |
|  | T1 | X | T2 |

เมื่อ T1 แทน การทดสอบก่อนเรียน

X แทน การจัดกิจกรรมการเรียนรู้ทั้ง 8 แผน

T2 แทน การทดสอบหลังเรียน

2. ระยะเวลาในการทดลอง

การวิจัยครั้งนี้ผู้วิจัยได้ดำเนินการทดลองในภาคเรียนที่ 1 ปีการศึกษา 2558 โดยทำการทดลองตามตารางที่ 5

**ตารางที่ 5**  การจัดเวลาเรียนสำหรับดำเนินการทดลอง

| แผนที่ | วัน เดือน ปี | จำนวนชั่วโมง |
| --- | --- | --- |
| ทดสอบก่อนเรียน | 2 มิถุนายน 2558 | 1 |
| แผนการเรียนรู้ที่ 1 | 3 มิถุนายน 2558 | 2 |
| แผนการเรียนรู้ที่ 2 | 10 มิถุนายน 2558 | 2 |
| แผนการเรียนรู้ที่ 3 | 17 มิถุนายน 2558 | 2 |
| แผนการเรียนรู้ที่ 4 | 24 มิถุนายน 2558 | 2 |
| แผนการเรียนรู้ที่ 5 | 1 กรกฎาคม 2558 | 2 |
| แผนการเรียนรู้ที่ 6 | 8 กรกฎาคม 2558 | 2 |
| แผนการเรียนรู้ที่ 7 | 15 กรกฎาคม 2558 | 2 |
| แผนการเรียนรู้ที่ 8 | 22 กรกฎาคม 2558 | 2 |
| ทดสอบหลังเรียน | 23 กรกฎาคม 2558 | 1 |

**3. วิธีดำเนินการทดลอง**

3.1 ชี้แจงรายละเอียดขั้นตอน และวิธีปฏิบัติในการเรียนกับนักเรียนกลุ่มทดลอง

3.2 ทดสอบก่อนเรียน (Pre-test) ด้วยแบบทดสอบวัดผลสัมฤทธิ์ทางการเรียนและการทดสอบภาคปฏิบัติการแสดงละครสั้นภาษาอังกฤษ (Skit) โดยใช้แบบประเมินการพูดภาษาอังกฤษ แล้วเก็บบันทึกคะแนนไว้

3.3 ดำเนินการจัดกิจกรรมโดยใช้แผนการเรียนรู้ภาษาต่างประเทศ สาระวิชา

ภาษาอังกฤษพื้นฐาน รหัส อ 22101 เรื่อง การจัดกิจกรรมการเรียนรู้ภาษาอังกฤษด้านการพูดโดยใช้ละครสั้นภาษาอังกฤษ (Skit) ชั้นมัธยมศึกษาปีที่ 2 เก็บคะแนนระหว่างเรียน ได้แก่ การประเมินพฤติกรรมการเรียน การประเมินผลงาน การทดสอบย่อย เก็บบันทึกคะแนนจนครบ

ทุกแผน

3.4 ทดสอบหลังเรียน (Post-test) ทดสอบวัดผลสัมฤทธิ์ทางการเรียนและภาคปฏิบัติการแสดงละครสั้นภาษาอังกฤษ (Skit) โดยใช้แบบทดสอบประเมินการพูด และแบบวัดความพึงพอใจ ในการเรียนภาษาอังกฤษ และเก็บบันทึกคะแนนไว้

3.5 นำข้อมูลที่ได้จากการทดลองกับนักเรียน ไปวิเคราะห์ทางสถิติเพื่อสรุปผลการทดลองตามความมุ่งหมายของการวิจัยต่อไป

การวิเคราะห์ข้อมูล

1. หาประสิทธิภาพของการจัดการเรียนรู้ตามเกณฑ์ 70/70

1.1 การหาเกณฑ์ 70 ตัวแรก ดำเนินการ ดังนี้

1.1.1 รวมคะแนนทดสอบย่อยระหว่างเรียนของนักเรียนกลุ่มเป้าหมาย

1.1.2 หาค่าเฉลี่ยของคะแนนพฤติกรรมระหว่างเรียน การประเมินผลการพูด และแบบทดสอบย่อย คิดหาค่าเฉลี่ยเป็นร้อยละ

1.2 การหาเกณฑ์ 70 ตัวหลัง ดำเนินการดังนี้

รวมคะแนนของการทดสอบวัดผลสัมฤทธิ์ทางการเรียน และภาคปฏิบัติการประเมิน การพูดภาษาอังกฤษหลังเรียนของกลุ่มตัวอย่างทั้งหมด หาค่าเฉลี่ยของคะแนนรวมของการทดสอบ หลังเรียน

2. การเปรียบเทียบผลการประเมินความสามารถด้านการพูดภาษาอังกฤษของนักเรียน โดยการใช้ละครสั้นภาษาอังกฤษ (Skit) ก่อนเรียนและหลังเรียน โดยใช้ค่าสถิติ ที (T-test)

แบบ Dependent Samples

3. การวิเคราะห์ค่าเฉลี่ย ( ) และส่วนเบี่ยงเบนมาตรฐาน (S.D.) ของแบบสอบถามวัดความพึงพอใจ

สถิติที่ใช้ในการวิเคราะห์ข้อมูล

การวิจัยครั้งนี้ผู้วิจัยใช้สถิติ ดังนี้

1. สถิติที่ใช้ในการหาคุณภาพเครื่องมือ

1.1 การหาค่าอำนาจจำแนกของแบบทดสอบวัดผลสัมฤทธิ์ทางการเรียน

แบบอิงเกณฑ์โดยวิธีของ Brennan (บุญชม ศรีสะอาด. 2553 : 106)

B = 

เมื่อ B แทน ค่าอำนาจจำแนก

U แทน จำนวนผู้รอบรู้หรือสอบผ่านเกณฑ์ที่ตอบถูก

L แทน จำนวนผู้ไม่รอบรู้หรือสอบไม่ผ่านเกณฑ์ที่ตอบถูก

N1 แทน จำนวนผู้รอบรู้หรือสอบผ่านเกณฑ์

N2 แทน จำนวนผู้ไม่รอบรู้หรือสอบไม่ผ่านเกณฑ์



1.2 การหาค่าความเชื่อมั่น (Reliability) ของแบบทดสอบวัดผลสัมฤทธิ์ทางการเรียน ทั้งฉบับตามวิธีของโลเวท (Lovett) (บุญชม ศรีสะอาด. 2553 : 112) ดังนี้

rcc = 1- 

เมื่อ rcc แทน ความเชื่อมั่นของแบบทดสอบ

K แทน จำนวนข้อของแบบทดสอบทั้งฉบับ

Xi แทน คะแนนแบบทดสอบของนักเรียนแต่ละคน

C แทน คะแนนเกณฑ์หรือจุดตัดของแบบทดสอบ

1.3 การหาความเที่ยงตรง (Validity) เชิงเนื้อหาของแบบทดสอบแต่ละข้อ โดยใช้สูตรดัชนีความสอดคล้อง IOC (Index of Item-objective Congruence) (สมนึก ภัททิยธนี. 2537 : 167) ดังนี้

IOC = 

เมื่อ IOC แทน ดัชนีความสอดคล้องระหว่างจุดประสงค์

 แทน ผลรวมคะแนนความคิดเห็นของผู้เชี่ยวชาญทั้งหมด

N แทน จำนวนผู้เชี่ยวชาญทั้งหมด

2. สถิติพื้นฐานเพื่อใช้ในการวิเคราะห์ข้อมูล ได้แก่ ร้อยละ (Percentage) และส่วนเบี่ยงเบนมาตรฐาน (S.D.) โดยใช้สูตร (บุญชม ศรีสะอาด. 2553 : 124)

2.1 ร้อยละ (Percentage)

p =  x 100

เมื่อ p แทน ร้อยละ

f แทน ความถี่ที่ต้องการแปลงให้เป็นร้อยละ

n แทน จำนวนความถี่ทั้งหมด

2.2 ค่าเฉลี่ย (Mean) ของคะแนน

**** = 

เมื่อ **** แทน ค่าเฉลี่ย

 แทน ผลรวมของคะแนนทั้งหมดในกลุ่ม N แทน จำนวนคะแนนในกลุ่ม

2.3 ส่วนเบี่ยงเบนมาตรฐาน (Standard Deviation) โดยใช้สูตร (บุญชม ศรีสะอาด. 2553 : 126) ดังนี้

S.D. = 

เมื่อ S.D. แทน ส่วนเบี่ยงเบนมาตรฐาน

 แทน ค่าเฉลี่ย

X แทน คะแนนแต่ละตัว

N แทน จำนวนคะแนนในกลุ่ม

∑ แทน ผลรวม

2.4 การหาประสิทธิภาพของแผนการจัดการเรียนรู้โดยใช้สูตรการหาประสิทธิภาพ E1/E2 (เผชิญ กิจระการ. 2544 : 49) ดังนี้

E1 =  

เมื่อ E1 แทน ประสิทธิภาพของกระบวนการ

E2 แทน ประสิทธิภาพของผลลัพธ์

 แทน ผลรวมของคะแนนนักเรียนที่ได้จากการวัดระหว่างเรียน

 แทน ผลรวมของคะแนนนักเรียนที่ได้จากการวัดหลังเรียน

N แทน จำนวนผู้เรียน

A แทน คะแนนเต็มของคะแนนระหว่างเรียน

B แทน คะแนนเต็มของคะแนนจากการวัดหลังเรียน

3. สถิติเพื่อทดสอบสมมติฐาน โดยใช้การทดสอบค่า t แบบกลุ่มไม่อิสระ (t-test for Dependent)

 , df = n - 1

เมื่อ t แทน ค่าสถิติที่จะใช้เปรียบเทียบกับค่าวิกฤติจากการแจกแจง แบบ t

เพื่อทราบความมีนัยสำคัญ

D แทน ผลต่างระหว่างคู่คะแนน

n แทน จำนวนสมาชิกกลุ่มตัวอย่างหรือจำนวนคู่คะแนน